ai4bharat/Pralekha huggingface dataset:
وزارات ثقافت
ثقافت کی وزارت کے 22-2021 کے سالانہ بجٹ کے اخراجات کے لئے 2687 اعشاریہ نو نو کروڑ روپے مختص کئے گئے، یہ اخراجات مالی سال 21-2020 کے سالانہ اخراجات کے مقابلے 21 اعشاریہ پانچ تین فیصد زیادہ ہیں
بھارت کے وزیراعظم کے میوزیم کے لئے 77 اعشاریہ سات آٹھ کروڑ روپے مختص کئے گئے
صد سالہ تقریبات اور یوم پیدائش سے متعلق تقریبات کے لئے بجٹ میں 38 اعشاریہ پانچ فیصد اضافہ کیا گیا
نئی دہلی،یکم؍فروری: ثقافت کی وزارت کے 22-2021 کے سالانہ بجٹ کے اخراجات کے لئے رقم 2687 اعشاریہ نو نو کروڑ روپے مختص کی گئی ہے۔ جب کہ 21-2020 کے نظر ثانی شدہ بجٹ منصوبے کے لئے 2211 اعشاریہ آٹھ پانچ کروڑ روپے مختص کئے گئے تھے۔ اس میں وہ اخراجات بھی شامل ہیں، جن کا تعلق مالی سال 22-2021 کے دوران وزارت کے 2 منسلک دفاتر ، 6 ضمنی دفاتر ، 34 مرکزی خود مختار ادارے اور اسکیمیں بھی شامل ہیں۔ 22-2021 کے مالی بجٹ میں سالانہ اخراجات کی یہ رقم ، 21-2020 کے مالی سال میں سالانہ اخراجات کے مقابلے 21 اعشاریہ پانچ تین فیصد زیادہ ہیں۔
سالانہ بجٹ کے لئے کُل اخراجات میں سے 1042 اعشاریہ چھ دو کروڑ روپے بھارت کے محکمہ آثار قدیمہ کے لئے مختص کئے گئے ہیں، جس میں سے وزارت نے اپنی اسکیموں کے لئے 455 اعشاریہ دو صفر کروڑ روپے ، کلا سنسکرتی وکاس یوجنا ، میوزموں کے فروغ ، بین الاقوامی تعاون اور صد سالہ تقریبات وسالانہ تقریبات کے لئے مختص کئے گئے ہیں۔ مختلف اسکیموں کے تحت 102 اعشاریہ آٹھ سات کروڑ روپے مختص کئے گئے ہیں، جس میں سے شمال مشرقی خطے کے لئے 45 اعشاریہ پانچ دو کروڑ روپے، قبائلیوں کے ذیلی منصوبے کے لئے 37 اعشاریہ سات آٹھ کروڑ روپے ، درج فہرست ذاتوں کے ذیلی منصوبے کے لئے 19 اعشاریہ پانچ سات کروڑ روپے ہیں۔
بھارت کے پی ایم میوزیم کے لئے جس کا افتتاح اگلے مالی سال میں کیا جائے گا، 77 اعشاریہ سات آٹھ کروڑ روپے مختص کئے گئے ہیں۔ چونکہ بھارت آزادی 75 ویں سالگر اور سبھاش چندر بوس کا 125 واں یوم پیدائش منا رہا ہے، لہذا صد سالہ تقریبات اور یوم پید ائش سے متعلق تقریبات کی اسکیم کے بجٹ میں 38 اعشاریہ پانچ فیصد کا اضافہ کیا گیا ہے، جس کے تحت 144 اعشاریہ چھ چار کروڑ روپے مختص کئے گئے ہیں۔
وزارت نے مرکزی خود مختار اداروں کے لئے 883 اعشاریہ ایک دو کروڑ روپے مختص کئے گئے ہیں، جب کہ پچھلے سال اس کے لئے 709 اعشاریہ پانچ آٹھ کروڑ روپے مختص کئے گئے تھے، جس میں ملک بھر کی اکیڈمیاں ، میوزیم، لائبریریاں اور دیگر ثقافتی ادارے شامل ہیں۔
۰۰۰۰۰۰۰۰


U-1651
(Visitor Counter : 131
قبائیلی امور کی وزارت
گجرات کے نرمدا ضلع میں کیوڈیا، اسٹیچو آف یونٹی میں آدی بازار – قبائلی ثقافت اور کھانوں کے ایک میلے کا افتتاح ہوا
11 دن تک جاری رہنے والے اس میلے میں ملک کی 10 ریاستوں کی قبائلی دستکاری، آرٹ، پینٹنگ، ملبوسات، زیورات کی نمائش اور فروخت کی جائے گی
نئی دہلی۔ 27 مارچ
آدی بازاروں – قبائلی ثقافت اور کھانوں کی روح کے میلے کی سیریز کے ساتھ مطابقت رکھتے ہوئے ، 26 مارچ 2022 کو گجرات کے نرمدا ضلع کے ایکتا نگر، کیوڈیا، اسٹیچو آف یونٹی میں ایک دیگر بازار کا افتتاح کیا گیا ہے۔ قبائلی امور کے ٹرائی فیڈ کے زیر اہتمام11 روزہ نمائش26 مارچ سے شروع ہوئی اوریہ 5 اپریل تک جاری رہے گی۔ اس کا افتتاح حکومت گجرات میں ریاستی وزیر برائے قبائلی ترقی، صحت، خاندانی بہبود اور طبی تعلیم، محترمہ نمیشابین سوتھارنے کی۔ اس موقع پر حکومت گجرات میں ریاستی وزیر برائے اعلیٰ و تکنیکی تعلیم ،قانون سازی اور پارلیمانی امور ڈاکٹر کوبیر بھائی منسکھ بھائی ڈینڈور،ٹرائی فیڈ کے چیئر مین جناب رام سنگھ رتھوا اور دیگر معززین موجود تھے۔
مشہور یادگار، اسٹیچو آف یونیٹی میں ہو رہی 11 روزہ نمائش میں 100 سے زیادہ اسٹال کے ذریعہ نامیاتی قبائلی مصنوعات اور دستکاری کے سامان کی نمائش کی جائے گی اور یہ ملک بھر کی 10 سے زیادہ ریاستوں کی نمائندگی کریں گی۔ اس موقع پر خطاب کرتے ہوئے محترمہ نمیشا بین سوتھار نے کہا، "یہ بنیادی طور پرہندوستان کے پہلے نائب وزیر اعظم، بھارت رتن سردار ولبھ بھائی پٹیل کی کوششوں کے باعث ہی ہندوستان ایک متحد انداز میں موجود ہے۔ ملک کے لیے یہ ان کی اہم خواہشات میں سے ایک تھی کہ ملک جامع اور متحد ہو۔ یہ عظیم یادگار، دنیا کا سب سے اونچا مجسمہ، ان اقدار– قومیت، روحانیت اور ثقافت کا ایک ثبوت ہے، جن کی سردار پٹیل نے حمایت کی اورجن کے لیے ہمیشہ ثابت قدم رہے۔ مزید یہ کہ یہ ضلع بنیادی طور پر ایک قبائلی علاقہ ہے۔ مجھے یہ جان کر بہت خوشی ہو رہی ہے کہ ایک آدی بازار - قبائلی زندگی، ثقافت اور رسم و رواج کا میلہ - اس قبائلی اکثریت والے علاقے کے بازار میں منعقد ہوگا اور ہمہ جہت ترقی کا باعث بنے گا۔ میں آپ سب کے لیے نیک خواہشات کا اظہار کرتی ہوں۔"
ٹرائی فیڈکے چیئرمین جناب رام سنگھ رتھوا نے افتتاح کے دوران کہا " مجھے خوشی ہے کہ ٹرائی فیڈ ہندوستان کے قبائلیوں کی روزی روٹی بڑھانے میں مسلسل اپنی کوششیں جاری رکھے ہوئے ہے۔ آدی بازار ملک بھر کے قبائلی ثقافت کو زیادہ سے زیادہ لوگوں تک پہنچانے میں مدد کرے گا۔ ایک پرہجوم اور بین الاقوامی سیاحوں کی توجہ کا مرکز ہونے کے باعث اس تقریب کو کامیاب بنانے میں مدد ملے گی۔
11 دن تک جاری رہنے والے اس میلے میں ملک کی 10 ریاستوں سے قبائلی دستکاری، آرٹ، پینٹنگ، ملبوسات ، زیورات کی نمائش اور فروخت کی جائے گی۔
30 مارچ اور 8 اپریل، 2022 کے درمیان ایک دیگر آدی بازار اوڈیشہ کے راور کیلاکے سیل نمائش گراؤنڈمیں منعقد کیا جائے گا۔ ٹرائی فیڈ کے زیر اہتمام قبائلی زندگی کی بنیادی اخلاقیات کی نمائندگی کرنے والے آدی بازار کا انعقادان پسماندہ قبائلیوں کی روزی روٹی کو بہتر بنانے کےلیے کی جارہی کوششوں کا حصہ ہیں، جو پچھلے دو سالوں میں بہت زیادہ متاثر ہوئے ہیں۔ آدی بازار ایک ایسی پہل ہے جو ان برادریوں کی معاشی بہبود کو فعال کرنے اور انہیں مرکزی دھارے کی ترقی کے قریب لانے میں مدد کرتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-3290
(Visitor Counter : 95
پارلیمانی امور کی وزارت
حکومت کی آج سیاسی پارٹیوں کے فلور لیڈران کے ساتھ میٹنگ ہوئی
پارلیمنٹ کی کارروائی ہموار طریقے سے چلانے کے لیے تمام فریقوں سے تعاون کی درخواست کی: پارلیمانی امور کے مرکزی وزیر
حکومت نے پارلیمنٹ کے دونوں ایوانوں میں منی پور کی صورتحال پر بحث کرنے کے لیے اتفاق کیا ہے: جناب راجناتھ سنگھ
پارلیمنٹ کے مانسون اجلاس 2023 کے آغاز سے ایک دن پہلے آج یہاں وزیر دفاع جناب راجناتھ سنگھ کی صدارت میں تمام سیاسی جماعتوں کے فلور لیڈروں کے ساتھ حکومت کی میٹنگ ہوئی۔ اپنے افتتاحی خطاب میں پارلیمانی امور کے مرکزی وزیر جناب پرہلاد جوشی نے بتایا کہ پارلیمنٹ کا مانسون اجلاس جمعرات، 20 جولائی، 2023 کو شروع ہوگا اور سرکاری کاموں کی ضرورتوں کے پیش نظر، یہ اجلاس جمعہ، 11 اگست، 2023 کو ختم ہوسکتا ہے۔ 23 دنوں تک چلنے والے اس اجلاس میں 17 نشستیں ہوں گی۔ انہوں نے یہ بھی بتایا کہ اس اجلاس کے دوران قانون سازی کے لیے 31 آئٹم کی نشاندہی کی گئی ہے۔
پارلیمانی امور کے مرکزی وزیر نے مزید کہا کہ حکومت ضابطوں کے طریقہ کار کے تحت متعلقہ پریذائیڈنگ افسروں کی اجازت سے کسی بھی مسئلہ پر ایوان کے فلور پر بحث کے لیے ہمیشہ تیار ہے۔ انہوں نے تمام پارٹیوں کے قائدین سے پارلیمنٹ کے دونوں ایوانوں کے کام کو بحسن و خوبی چلانے کے لیے فعال تعاون اور حمایت کی بھی درخواست کی۔ اس میٹنگ میں کامرس اور صنعت، امور صارفین، خوراک اور عوامی تقسیم اور کپڑا کے مرکزی وزیر جناب پیوش گوئل، جو راجیہ سبھا میں ایوان کے قائد، قانون و انصاف کی وزارت کے وزیر مملکت  بھی ہیں؛ پارلیمانی امور کی وزارت میں وزیر مملکت اور ثقافت کی وزارت میں وزیر مملکت جناب ارجن رام میگھوال اور پارلیمانی امور کی وزارت میں وزیر مملکت اور خارجہ امور کی وزارت میں وزیر مملکت جناب وی مرلی دھرن نے بھی شرکت کی۔
میٹنگ کے اختتام پر، پارلیمنٹ کے دونوں ایوانوں میں مختلف سیاسی پارٹیوں کے قائدین کی طرف سے اٹھائے گئے نکات کو سننے کے بعد، مرکزی وزیر دفاع جناب راجناتھ سنگھ نے میٹنگ میں قائدین کی فعال اور موثر شرکت اور عوامی اہمیت کے حامل مسائل کو اجاگر کرنے کے لیے ان کا شکریہ ادا کیا۔ وزیر دفاع نے کہا کہ حکومت منی پور کی صورتحال سمیت عوامی اہمیت کے تمام مسائل پر بات چیت کے لیے تیار ہے۔
اجلاس میں مجموعی طور پر چونتیس سیاسی پارٹیوں کے انتالیس رہنماؤں نے شرکت کی۔
مانسون اجلاس، 2023 کے دوران پیش کیے جانے والے بلوں کی فہرست
- قومی راجدھانی خطہ دہلی کا  بل، 2023 
- سینماٹوگراف  بل، 2019
- ڈی این اے ٹیکنالوجی  ضابطہ کاری بل، 2019
- ثالثی کا بل، 2021
- بائیولوجیکل ڈائیورسٹی  بل، 2022
- کثیر ریاستی کوآپریٹو سوسائٹیز  بل، 2022
- منسوخی اور ترمیمی بل، 2022
- جن وشواس  بل، 2023
- جنگلات  ترمیمی بل، 2023
- آئینی  آرڈر  بل، 2022 
- آئینی  آرڈر  بل، 2022 
- پوسٹل سروس بل، 2023
- نیشنل کوآپریٹو یونیورسٹی بل، 2023
- قدیم عمارتیں اور آثار قدیمہ کے مقامات اور باقیات  بل، 2023
- ڈیجیٹل ذاتی ڈیٹا کی حفاظت کا بل، 2023
- بین الاقوامی مالیاتی فنڈ اور بینک بل، 2023
- ٹیکس کے عارضی کلکشن کا بل، 2023
- نیشنل ڈینٹل کمیشن بل، 2023
- نیشنل نرسنگ اور مڈوائفری کمیشن بل، 2023
- ڈرگز، میڈیکل ڈیوائسز اور کاسمیٹکس بل، 2023
- پیدائش اور موت کے رجسٹریشن کا  بل، 2023
- جموں و کشمیر ریزرویشن  بل، 2023
- سنیماٹوگراف  بل، 2023
- پریس اور جرائد کے رجسٹریشن کا بل، 2023
- ایڈووکیٹس  بل، 2023
- کان اور معدنیات  ترمیمی بل، 2023
- ریلوے  بل، 2023
- نیشنل ریسرچ فاؤنڈیشن بل، 2023
- آئینی  درج فہرست ذات آرڈر  بل، 2023
- آئینی  آرڈر  بل، 2023
- آئینی  درج فہرست قبائل آرڈر  بل، 2023
شہری ہوابازی کی وزارت
وندے بھارت مشن کے تحت ان بھارتیوں کی تفصیلات جنہیں واپس بھیجا گیا ہے
نئی دہلی،16 ستمبر ،2020 /وندے بھارت مشن ، بھارتی فضائی کمپنیوں اور چارٹرڈ پروازوں کی طرف سے چلائی جانے والی ان پروازوں پر مشتمل ہے جن کے ذریعے لوگوں کو ان کے ملک واپس بھیجا جاتا ہے۔ یہ ہوائی کمپنیاں بھارتی بھی ہے اور غیر ملکی بھی۔ وزارت خارجہ کی طرف سے فراہم کی گئی معلومات کے مطابق 31.08.2020 تک کی 5817 پروازوں کے ذریعے بھارتی باشندوں کو بلایا گیا۔ واپس بھیجے گیے بھارتیوں کی ملک کے حساب سے تفصیلات اور ریاست کے حساب ان کے پہچنے کے اعداد و شمار ضمیمہ - اے میں منسلک ہیں۔ 
تمل ناڈو کی ریاستی سرکار کی طرف سے دی گئی معلومات کے مطابق کل 585 وندے بھارت مشن پروازیں پانچویں مرحلے کے آخر تک تمل ناڈو ریاست بھیجی گئیں۔ مرحلے وار تفصیلات ضمیمہ - بی میں دی گئی ہیں۔ 
یہ بات شہری ہوا بازی کے وزیر مملکت  جناب ہردیپ سنگھ پوری نے راجیہ سبھا میں آج ایک تحریری جواب میں کہی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔09۔16
U – 5504
(Visitor Counter : 111
وزیراعظم کا دفتر
وزیراعظم نے اسکیٹ مردوں کے شوٹنگ ایونٹ میں تاریخ ساز چاندی کا تمغہ جیتنے پر اننت جیت سنگھ ناروکا کو مبارکباد دی
وزیراعظم جناب نریندر مودی نے ایشین گیمز میں اسکیٹ مینز شوٹنگ ایونٹ میں تاریخ ساز سلور میڈل جیتنے پر اننت جیت سنگھ ناروکا کو مبارکباد دی ہے۔
ایک ایکس پوسٹ میں ، وزیر اعظم نے کہا:
’’ہمارے ایتھلیٹس ایشین گیمز میں تاریخ رقم کر رہے ہیں۔
اسکیٹ مینز شوٹنگ ایونٹ میں تاریخی سلور میڈل جیتنے پر اننت جیت سنگھ ناروکا کو مبارکباد۔ یہ کسی بھی ایشیائی کھیلوں میں اس ایونٹ میں بھارت کی طرف سے جیتا گیا پہلا تمغہ ہے۔
یہ کامیابی آنے والی نسلوں کو تحریک دیتی رہے۔‘‘
وزارت دفاع
سروسز ای-ہیلتھ اسسٹینس اینڈ ٹیلی کنسلٹیشن  کے تحت دوائیوں کی ہوم ڈیلیوری کل سے شروع ہوگی
نئی دہلی:31 جنوری،2022: سروسز ای-ہیلتھ اسسٹینس اینڈ ٹیلی کنسلٹیشن  وزارت دفاع کی سہ فریقی ٹیلی مشاورتی سروس ہے جسے تمام اہل اہلکاروں اور ان کے خاندانوں کے لیے ڈیزائن کیا گیا ہے۔ ڈیجیٹل انڈیا اور ای-گورننس کے لیے حکومت کی وابستگی کے ایک حصے کے طور پر وزیر دفاع جناب راج ناتھ سنگھ نے 27 مئی 2021 کو صحت کا آغاز کیا۔ یہ اختراع کی ایک بہترین مثال ہے، خاص طور پر ایسے وقت میں جب ملک کوئی 19 سے مقابلہ کررہا ہے۔
صحت اسٹے ہوم  او پی ڈی ایک مریض سے ڈاکٹر تک کا نظام ہے جہاں مریض اپنے اسمارٹ فون، لیپ ٹاپ، ڈیسک ٹاپ یا ٹیبلٹ کا استعمال کرتے ہوئے انٹرنیٹ کے ذریعے دور سے ڈاکٹر سے مشورہ کر سکتا ہے۔ مشاورت ایک ہی وقت میں ویڈیو، آڈیو اور چیٹ کے ذریعے کی جاتی ہے۔ اس کا مقصد مریضوں کو ان کے گھر کے آرام اور سکون کے ساتھ صحت کی معیاری خدمات فراہم کرنا ہے۔ ایک ہسپتال میں ڈاکٹر اور ملک میں کہیں بھی اپنے گھر کی حدود میں موجود مریض کے درمیان محفوظ اور منظم ویڈیو پر مبنی طبی مشاورت کو ممکن بنا دیا گیا ہے۔
اسے انتہائی سادہ اور استعمال میں آسان بنانے کے لیے ڈیزائن کیا گیا ہے، جس کے لیے صارفین کی جانب سے کم سے کم محنت درکار ہے۔ صارف کو ٹیلی مشاورت حاصل کرنے کے لیے کچھ بھی ادا کرنے کی ضرورت نہیں ہے اور وہ صرف https://sehatopd.gov.in پر جاکر یا پلے اسٹور اور ایپ اسٹورز پر دستیاب SeHAT ایپس کا استعمال کر کے خدمات تک رسائی حاصل کر سکتا ہے۔ اس کے آغاز کے بعد سے صحت پر 10,000 سے زیادہ کامیاب ٹیلی مشاورتیں ہو چکی ہیں، جس میں 2000 سے زیادہ ڈاکٹروں کی ایک مضبوط ٹیم موجود ہے۔ اس سلسلے میں لوگوں سے حاصل ہونے والا فیڈ بیک دل کو بے انتہا خوش کرنے والا ہے۔
مزید برآں حفظان صحت کی فراہمی کو مریضوں کی دہلیز تک لاکر دفاع کے سکریٹری جناب اجے کمار نے صحت پر مشاورت کے خواہشمند مریضوں کو ہوم ڈیلیوری یا دوائیوں کی سیلف پک اپ فراہم کرنے کی نئی پہل شروع کی۔ جو لوگ سیلف پک اپ کی ہوم ڈیلیوری کے خواہشمند ہیں وہ لاگ ان ہونے کے دوران اپنی ترجیحات طے کرسکتے ہیں۔ آغاز میں ہوم ڈیلیوری کا یہ پروجیکٹ بیس ہاسپٹل دہلی کینٹ سے یکم فروری 2022 سے شروع کیا جائے گا، اور اسے آنے والے وقت میں زیادہ سے زیادہ اسٹیشنوں تک بڑھایا جائے گا۔
-----------------------
ش ح۔م ع۔ ع ن
U NO:910
(Visitor Counter : 116
سماجی انصاف اور تفویض اختیارات کی وزارت
آرٹیفیشل لمبز مینوفیکچرنگ کارپوریشن آف انڈیا  اور اراولی پاور کمپنی پرائیویٹ لمیٹڈ  جھجر نے مفاہمت نامے پر دستخط کئے
نئی دہلی، 9/مئی۔ سماجی انصاف اور تفویض اختیارات کی وزارت کے ادارے آرٹیفیشل لمبز فینوفیکچرنگ کارپوریشن آف انڈیا  اور اراولی پاور کمپنی پرائیویٹ لمیٹڈ  جھجر نے ایک مفاہمت نامے پر دستخط کئے، جس کے تحت اے پی سی پی ایل کی سی ایس آر پہل کے تحت ہریانہ کے ضلع چرخی دادری میں جسمانی معذور افراد کو دو کروڑ روپئے کی مالیت کے معاون آلات اور مشینیں تقسیم کی جائیں گی۔ اس مفاہمت نامے پر دستخط کئے جانے کے موقع پر آرٹیفیشل لمبز مینوفیکچرنگ کارپوریشن کے چیف مینیجنگ ڈائریکٹر جناب ڈی آر سرین اور اراولی پاور کمپنی پرائیویٹ لمیٹڈ کے چیف ایگزیکٹیو آفیسر جناب این این مشرا بھی موجود تھے۔
اے ایل آئی ایم سی او اور اے پی سی پی ایل کے درمیان دستخط کئے جانے والے اس مفاہمت نامے کی رو سے ہریانہ کے چرخی دادری ضلع میں ڈسٹری بیوشن کیمپ  کا اہتمام کیا جائے گا۔ ان ڈسٹری بیوشن کیمپوں میں جسمانی معذور افراد کو دو کروڑ روپے مالیت کیمصنوعی ٹانگیں اور موٹر سے چلنے والی ٹرائی سائیکلیں، وہیل چیئر، بی ٹی ای آلہ سماعت، ضرورت کے مطابق چھوٹی اور بڑی کی جاسکنے والی بیساکھی، بریل کین، ایم ایس آئی ای جی کٹ، بریل کٹ، اسمارٹ کین اور اسمارٹ فون وغیرہ جیسے معاون آلات اور مشینیں تقسیم کی جائیں گی۔
واضح ہو کہ اے ایل آئی ایم سی او حکومت ہند کی سماجی انصاف و تفویض اختیارات کی وزارت کے تحت منافع سے مبرا پبلک سیکٹر ادارہ ہے۔ اے ایل آئی ایم سی او گزشتہ 40 برسوں سے جسمانی معذور افراد کی ضرورتوں کی تکمیل کے لئے بڑے پیمانے پر مختلف اقسام کے معاون آلات اور مشینیں تیار کررہا ہے، جن میں جسمانی معذوری، بینائی کی معذوری، اور معذوریٔ سماعت کی شکایت کے سدباب کے معاون آلات اور مشینیں شامل ہیں۔ یہ ادارہ اوسطاً ہر سال جسمانی معذوروں کی خدمت کرتا رہا ہے اور اب تک تقریباً 42لاکھ معاون آلات اور مشینیں دستیاب کراچکا ہے۔
دوسری طرف اراولی پاور کمپنی پرائیویٹ لمیٹڈ  شراکت دار کمپنی کی حیثیت سے کام کرنے والا ادارہ ہے، جس میں 50 فیصد حصص نیشنل تھرمل پاور کارپوریشن لمیٹڈ  اور 25 فیصد حصص ہریانہ کی ریاستی سرکار کی ملکیت والی کمپنی ہریانہ پاور جنریشن کمپنی لمیٹڈ  کے ہیں، جبکہ 25 فیصد حصص دلّی کی ریاستی سرکار کی ملکیت والی کمپنی اندرا پرستھ پاور جنریشن کمپنی لمیٹڈ کے ہیں۔ اس کمپنی نے گزشتہ برس ہریانہ کے جھجر اور ریواڑی اضلاع میں اے ایل آئی ایم سی او کی شراکت داری کے ساتھ 3کروڑ روپئے کی مالیت کے معاون آلات اور مشینیں معذور افراد میں تقسیم کی تھیں اور اب اے ایل آئی ایم سی او نے قریبی ضلع چرخی دادری کے لئے اس مفاہمت نامے پر دستخط کئے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
(UN-2493
وزارات ثقافت
مرکزی وزیر ثقافت جناب جی کشن ریڈی نے آثار قدیمہ کی مرکزی مشاورتی بورڈ  کی 37ویں میٹنگ کی صدارت کی
میٹنگ میں 25 ارکان نے شرکت کی
مرکزی ثقافت اور سیاحت کے وزیر جناب جی کشن ریڈی نے آج نئی دہلی میں آثار قدیمہ کی مرکزی مشاورتی بورڈ  کی 37ویں میٹنگ کی صدارت کی۔ اس میٹنگ میں ثقافت اور پارلیمانی امور کی وزارت کے وزیر مملکت جناب ارجن رام میگھوال اور وزارت ثقافت اور امور خارجہ کی وزیر مملکت محترمہ میناکشی لیکھی نے شرکت کی۔
میٹنگ میں مختلف ریاستوں اور مرکز کے زیر انتظام علاقوں کے 15 نمائندے، آرکیالوجیکل سروے آف انڈیا  کے 4 سابق ڈائریکٹر جنرلز، اے ایس آئی کے ڈائریکٹر جنرل کے ساتھ ساتھ وزارت ثقافت اور آرکیالوجیکل سروے آف انڈیا کے حکام بھی موجود تھے۔
اس موقع پر اظہار خیال کرتے ہوئے مرکزی وزیر جناب جی کشن ریڈی نے ایوان کو مطلع کیا کہ مرکزی حکومت نے بجٹ تقریر 2020 اور 2021 میں 5 اہم ثقافتی اہمیت کے حامل مقامات کا اعلان کیا ہے، ان مقامات کو بین الاقوامی اصولوں کے مطابق تیار کیا جا رہا ہے ۔ وہ مقامات یہ ہیں : راکھی گڑھی  ہستینا پور ، دھولاویرا ، سبساگر  اور آڈیچنالور ۔ انہوں نے اس بات پر روشنی ڈالی کہ ہندوستان کو حال ہی میں 2021 سے 2025 تک چار سال کی مدت کے لیے یونیسکو کی عالمی ثقافتی ورثہ کمیٹی کا رکن منتخب کیا گیا ہے اور اس کے ساتھ ہی 9 نئے مقامات  کو یونیسکو کے عالمی ثقافتی ورثے میں شامل کیا گیا ہے جس سے یونیسکو کی عالمی ثقافتی ورثہ کی فہرست میں ہندوستان کی تعداد 40 ہو گئی ہے۔ انہوں نے مزید کہا کہ اب 241 نوادرات ہندوستان واپس لائے جا رہے ہیں جن میں سے 228 کو 2014 سے لے کر اب تک مختلف ممالک جیسے امریکہ، آسٹریلیا، برطانیہ، سنگاپور، فرانس اور دیگر سے واپس لایا گیا اور سینولی، وڈ نگر، کوڈومنال، گوٹی پورولو جیسے مقامات پر کھدائی بھی کی گئی۔ علم کتبات کے بازو نے بھی بہت کام کیا ہے؛ ملک بھر میں 3500 سے زیادہ نوشتہ جات دریافت کیے گیے اور سمجھے گئے ۔
وزیر نے مزید کہا کہ حکومت قدیم یادگاروں اور آثار قدیمہ کے مقامات اور باقیات  ایکٹ 1958 میں ترمیم پر کام کر رہا ہے تاکہ اسے مزید ‘‘لچکدار اور دوستانہ’’ بنایا جا سکے۔ انہوں نے 75 ویں یوم آزادی کی تقریبات کے لیے ‘ہر گھر جھنڈا’ مہم میں اے ایس آئی کی فعال شرکت کے لیے کہا ۔وزیر نے مزید کہا کہ ہندوستان کے لیے ایک اچھا موقع آنے والا ہے جب وہ جی20 ممالک کی میزبانی کرے گا، میٹنگ اہم مقامات پر ہوگی۔ جس میں اے ایس آئی سائٹس بھی شامل ہوں گی۔
میٹنگ کے دوران اظہار خیال کرتے ہوئے ثقافت کے وزیر مملکت ارجن رام میگھوال نے کہا کہ ‘اے ایس آئی کی فہرست میں سائٹ/یادگار کو شامل کرنے کے لیے ایک معیار بنایا جانا چاہیے، اور ضرورت پڑنے پر یادگاروں کو بھی فہرست سے خارج کیا جا سکتا ہے۔’ انہوں نے کہا کہ وزیر اعظم کی اہل قیادت میں 2014 سے اب تک 228 نوادرات ہندوستان واپس لائے گئے جبکہ اس سے قبل صرف 13 کو واپس لایا گیا تھا۔ انہوں نے مزید کہا کہ اپنے تاریخی ورثے کے مقامات کو عالمی برادری کے سامنے ایک جامع نقطہ نظر کے ساتھ پیش کرنے کے لیے ایک حل تلاش کرنے کی ضرورت ہے۔ انہوں نے مزید کہا کہ اے ایس آئی کو حال ہی میں اعلان کردہ 10 لاکھ ملازمت کی آسامیوں سے ایک اچھا حصہ ملے گا اور جی- 20 کے آنے والے موقع کو پوری طرح سے استعمال کرنے کی ضرورت ہے۔
اجلاس میں اراکین کی جانب سے 42 قراردادوں پر غور کیا گیا۔ کھدائی، افرادی قوت، تربیت، تحفظ، یونیورسٹیوں کے ساتھ تعاون اور دیگر مسائل پر تبادلہ خیال کیا گیا۔
وزارت ماہی پروری، مویشی پروری و ڈیری
موسم پر مبنی اشاریہ بیمہ اسکیم
ماہی پروری، مویشی پروری اور ڈیری کے مرکزی وزیر جناب پرشوتم روپالا نے آج لوک سبھا میں ایک تحریری جواب بتایا کہ ماہی پروری کا محکمہ، ماہی پروری، مویشی پروری اور ڈیری کی وزارت، ایک اہم اسکیم یعنی پردھان منتری متسیہ سمپدا یوجنا  کو نافذ کر رہا ہے۔ تمام ریاستوں/ مرکز کے زیر انتظام علاقوں میں -212020 سے 2024-25 تک 5 سال کی مدت کے لیے اب تک کی سب سے زیادہ 20,050 کروڑ روپے کی سرمایہ کاری ہے۔ پی ایم ایم ایس وائی، دوسری چیزوں کے ساتھ ساتھ ماہی گیری پر پابندی/ مندی کے دوران سماجی و اقتصادی طور پر پسماندہ سرگرم روایتی ماہی گیروں کے خاندانوں کے لیے روزی روٹی اور غذائی امداد فراہم کرتا ہے جس کے تحت حکومت، ہر اندراج شدہ استفادہ کنندہ کو سالانہ 1500 روپئے کے استفادہ کنندکان کے شراکت کے ساتھ 3000/- روپے سالانہ سرکاری مالی مددفراہم کرتی ہے۔ مزید یہ کہ 4500/- روپے کی ایسی جمع شدہ رقم، ہر اندراج شدہ استفادہ کنندگان کو متعلقہ ریاست/مرکز کے زیرانتظام علاقوں کی طرف سے سالانہ تین مہینوں کیلئے ماہی گیری پر پابندی/ مندی کے دوران1500 روپئے فی ماہ کی شرح پر تقسیم کیا جاتا ہے۔
پی ایم ایم ایس وائی، ماہی گیروں کے لیے بیمہ اور ماہی گیری کی کشتیوں کے لیے بیمہ کی ادائیگی پر ملنے والی رعایت کی خاطر اپنی مرکزی اعانت یافتہ اسکیم کے جزو کے تحت مدد بھی فراہم کرتا ہے۔ ماہی گیروں کے لیے انشورنس کوریج میں  حادثاتی موت یا مستقل مکمل معذوری کے لیے 5,00,000/- روپئے  مستقل جزوی معذوری کے لیے 2,50,000/- روپے اور  حادثے کے بعد اسپتال میں داخل ہونے کے اخراجات کے لیے انشورنس کوریج کی رقم 25,000/- روپئے شامل ہیں۔ ماہی گیری کے محکمہ کے پاس موسم کی بنیاد پر اشاریہ بیمہ اسکیم فراہم کرنے کی کوئی تجویز نہیں ہے تاکہ منفی موسمی تبدیلیوں کی وجہ سے ماہی گیروں کو ہونے والے نقصان کو پورا کیا جاسکے۔ قومی ماہی پروری پالیسی کے مسودے میں فطرت کے انحراف سے ماہی گیروں کی زندگی، دستکاری اور سامان اور دیگر اثاثوں کی انشورنس کی سفارش کی گئی ہے۔
۔۔۔۔۔۔۔۔ ۔ ۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔ ۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔

U.No. 2702
(Visitor Counter : 93
ارضیاتی سائنس کی وزارت
گرمی کی لہر سے ہونے والی اموات
ارضیاتی سائنس کے مرکزی وزیر جناب کرن رجیجو نے آج راجیہ سبھا میں ایک تحریری جواب میں بتایا کہ حالیہ برسوں میں گرمی کی لہر سے ہونے والی اموات میں نمایاں کمی واقع ہوئی ہے۔ تاہم داخلی امور کی وزارت کے نیشنل کرائم ریکارڈ بیورو  کے ذریعہ سال 2023 کے اعداد و شمار کو ابھی تک اپ ڈیٹ نہیں کیا گیا ہے۔
یہ ایک حقیقت ہے کہ عالمی سطح پر سالانہ درجہ حرارت میں اضافہ ہو رہا ہے اور اس کا اثر بھارت سمیت دنیا کے مختلف حصوں میں گرمی کی لہر میں اضافے سے ظاہر ہوا ہے۔ محکمہ موسمیات آئی ایم ڈی مختلف مقامی اور وقتی پیمانے پر گرمی کی لہر سمیت شدید موسم سے متعلق واقعات کی پیشن گوئی اور انتباہ جاری کرتا ہے اور اسے عوام کے ساتھ ساتھ آفات کے بندوبست سے متعلق حکام کے ساتھ بھی مشترک کرتا ہے تاکہ اس میں تخفیف کے مطلوبہ اقدامات کو شروع کیا جا سکے۔
ملک میں اپریل، مئی اور جون کے مہینوں میں زیادہ سے زیادہ درجہ حرارت کے ساتھ ساتھ گرمی کی لہر میں بھی اضافہ دیکھنے میں آیاہے۔ ایک اقدام کے طور پر آئی ایم ڈی منصوبہ بندی کے مقصد کے لیے مارچ کے آخری ہفتے میں اپریل، مئی اور جون کے مہینوں کے درجہ حرارت کے لیے موسم سے متعلق جائزہ جاری کر رہا ہے۔ یہ جائزہ اس مدت کے دوران گرمی کی لہر کے متوقع منظر نامے کو بھی سامنے لاتا ہے۔ موسم سے متعلق جائزے کے بعد اگلے دو ہفتےکے لیے ہر جمعرات کو ایکسٹینڈڈ رینج آؤٹ لک جاری کیا جاتا ہے۔ اس کے علاوہ شدید موسم کی پیش گوئی اور کلر کوڈڈ وارننگز بھی جاری کی جاتی ہے جس میں مزید دودن کے جائزے کے ساتھ اگلے پانچ دنوں کے لیے روزانہ کی بنیاد پر ہیٹ ویو وارننگ جاری کیا جانا شامل ہے ۔
اپنائے گئے ایک اقدام کے طور پر، آئی ایم ڈی نے این ڈی ایم اے اور مقامی صحت محکمہ کے اشتراک سے ملک کے کئی حصوں میں گرمی کی لہر کے بارے میں پیشگی آگاہ کرنے اور ایسے مواقع کے دوران اٹھائے جانے والے اقدامات کے بارے میں مشورہ دینے کے لیے ہیٹ ایکشن پلان منصوبہ شروع کیا ہے۔ فی الحال، ایسی 23 ریاستیں جو زیادہ درجہ حرارت کا شکار ہیں اور جو گرمی کی لہر کے حالات کا سبب بنتی ہیں، ہیٹ ایکشن پلان یعنی گرمی کی صورت حال سے نمٹنے کے منصوبے کا حصہ ہیں۔
محکمہ موسمیات آئی ایم ڈی نے ہیٹ انڈیکس یعنی گرمی کی لہر سے متعلق اشاریہ کا آغاز کیا ہے، جو زیادہ درجہ حرارت پر امس کے اثرات کے بارے میں معلومات فراہم کرتا ہے اور اس طرح انسانوں کے لیے درجہ حرارت جیسا احساس فراہم کرتا ہے جسے انسانی تکلیف کے ایک اشارے کے طور پر استعمال کیا جا سکتا ہے۔ یہ لوگوں کی تکلیف کم کرنے کے لیے اضافی دیکھ بھال کی خاطر رہنمائی بھی فراہم کرتا ہے۔
گرمی کی لہر سے متعلق خدمات کے مقصد کے لیے کوئی مخصوص فنڈ مختص نہیں ہے۔ سنٹرل سیکٹر اسکیم "ایٹموسفیر اینڈ کلائمیٹ رسرچ موڈلنگ اوبزرونگ سسٹمز اینڈ سروسز  " کے تحت 2018 سے 2023 تک کی مدت کے لیے آئی ایم ڈی کی خدمات کے لیے شامل اخراجات ذیل میں دیے گئے ہیں۔
|
|
ACROSS-IMD
|
|
Year
|
|
Budget Estimates
|
|
Revised Estimates
|
|
Actual Expenditure
|
|
|
|

|
|
2018-19
|
|
186.46
|
|
185.89
|
|
175.93
|
|
2019-20
|
|
207.17
|
|
224.73
|
|
206.02
|
|
2020-21
|
|
249.22
|
|
155.20
|
|
150.35
|
|
2021-22
|
|
255.40
|
|
193.68
|
|
183.73
|
|
2022-23
|
|
216.71
|
|
216.41
|
|
211.00
وزارت خزانہ
انکم ٹیکس محکمے نے ہریانہ اور دلی این سی آر میں ادویات کی تیاری اور ترسیل کرنے والوں کے ٹھکانوں پر چھاپے مارے
انکم ٹیکس محکمے نے 29 جون 2022 کو ادویہ سازی اور دواؤں کی ترسیل اور جائدادوں کی خریدوفروخت کے کاموں میں لگے ایک گروپ کے ٹھکانوں پر تلاشی کی کارروائی کی اور ضبطی بھی کی۔ دلی- این سی آر اور ہریانہ میں 25 ٹھکانوں پر یہ کارروائی کی گئی۔
بڑی تعداد میں غیر قانونی دستاویزات ضبط کئے گئے، جن میں کاغذات اور ڈیجیٹل ڈیٹا شامل ہے۔ان دستاویزات سے پتہ چلا ہے کہ یہ گروپ ادویات کی نقد فروخت کے کاموں میں مصروف تھا۔خریداری، تنخواہوں کی ادائیگی اور دیگر اخراجات نقد رقومات کی شکل میں کئے گئے تھے۔
ادویات کی بنا حساب کتاب کی نقد خروخت کا، جن میں افغانستان میں فروخت کے لئے حوالہ کے ذریعے لین دین کیا گیا۔ اس طرح کے لین دین میں ملوث ایک کلیدی شخص نے اعتراف کر لیا ہے۔ ضبط شدہ ڈیٹا سے پتہ چلا ہے کہ حوالہ کے ذریعے حاصل رقم اندازاً 25 کروڑ روپے تک ہے۔ ایک ادویہ ساز کے قبضے سے 94 کروڑ روپے کی مالیت کا اے پی آئی پکڑا گیا ہے۔
یہ بھی پتہ چلا ہے کہ بنا حساب کتاب کی فروخت سے حاصل نقد رقموں کو غیر منقولہ جائدادوں کی خریداری میں لگایا گیا اور ساتھ ساتھ ادویہ سازی کی تیاری کے کام کو پھیلانے میں بھی یہ رقومات استعمال کی گئیں۔ گروپ کے ریئل اسٹیٹ فریقوں کے بارےمیں انکشاف ہوا کہ یہ لوگ جائیدادوں کی خریدو فروخت نقد میں کیا کرتے تھے۔ اس کے علاوہ یہ گروپ سکیورٹیز ماکیٹ میں مختصر مدتی اور طویل مدتی بوگس مالی نقصانات کو دکھایا کرتے تھے اور اس طرح سے حاصل رقموں کو جائدادوں کی خریدوفروخت میں استعمال کیا جاتا تھا۔ اس طرح کے بوگس نقصانات کے تحت تقریباً 20 کروڑ روپے کی رقم کی دھاندلی کی گئی۔ تلاشی سے یہ بات بھی سامنے آئی ہے کہ گروپ نے ہماچل پردیش میں جائدادیں خریدنے کےلئے بے نامی کمپنیوں اور افراد کا استعمال کیا۔
اب تک بنا حساب کتاب کی 4.2 کروڑ روپے کی نقد رقومات اور 4 کروڑ کی مالیت کے زیورات اور سونے کے بسکٹ ضبط کئے گئے ہیں۔
مزید چھان بین جاری ہے۔